ראגרטס (סדרת טלוויזיה, 2021)

ראגרטס (באנגלית: Rugrats) היא סדרת טלוויזיה מונפשת ממוחשבת אמריקאית, שנוצרה על ידי ארלן קלסקי, גאבור קסופו ופול ז'רמן, אשר מהווה אתחול לסדרה בעלת אותו שם ששודרה לראשונה בשנת 1991.

הסדרה עלתה לשידור ב-27 במאי 2021 בשירות הזרמת המדיה "פרמאונט+". בישראל, הסדרה עלתה לשידור בדיבוב עברי בערוץ ניקלודיאון ב-7 בנובמבר 2021.

בספטמבר 2021 הסדרה חודשה לעונה שנייה בת 13 ב14 באפריל 2023 בפרמאונט+, וב-21 ביולי 2022 הודיעו שלעונה השנייה הוסיפו עוד 13 פרקים ובסך הכול לעונה השנייה תהיה 26 פרקים.

ב21 ביולי 2022 הסדרה חודשה לעונה שלישית בת 13 פרקים.

תקציר העלילה
כמו הסדרה המקורית, גם האתחול המחודש עוסק בחוויותיהם של תינוק אמיץ והרפתקני בן שנה בשם טומי פיקלס ושל חבריו למשחק – גם הם תינוקות ופעוטות.

צוות המדבבים והדמויות
כל חברי צוות המדבבים שדיבבו את דמויותיהם של התינוקות בסדרה המקורית ועודם חיים, שבים לדבב את דמויותיהם גם באתחול המחודש, אך לעומתם, דמויותיהם של ההורים ושאר המבוגרים מדובבים על ידי צוות מדבבים חדש.

התינוקות
 אי. ג'יי. דיילי – טומי פיקלס
 ננסי קארטרייט – צ'אקי פינסטר
 קת סוצ'י – התאומים פיל וליל דה ויל
 שריל צ'ייס – אנג'ליקה פיקלס, בת דודו של טומי.
 קרי סאמר – סוזי קרמייקל, חברתה הטובה ביותר של אנג'ליקה.

המבוגרים
 טומי דיואי – סטו פיקלס, אביו של טומי ואחיו של דרו.
 אשלי ריי ספילרס – דידי פיקלס, אמו של טומי ואשתו של סטו.
 אנה קלמסקי – שרלוט פיקלס, אמה של אנג'ליקה ואשתו של דרו.
 טימותי סימונס – דרו פיקלס, אביה של אנג'ליקה ואחיו של סטו.
 נטלי מוראלס – בטי דה ויל, אמם של פיל וליל.
 טוני הייל – צ'אס פינסטר, אביו של צ'אקי.
 מייקל מקיין – לו פיקלס, אביהם של סטו ודרו.
 ניקול ביר – ד"ר לוסי קרמייקל, אמה של סוזי ואשתו של רנדי.
 עומאר בנסון מילר – רנדי קרמייקל, אביה של סוזי ובעלה של לוסי.

הפקה
בשנת 2012, היוצרת ארלין קלסקי הצהירה כי אם ערוץ "ניקלודיאון" יבקשו ממנה, היא תשמח להפיק פרקים חדשים של עבור "ראגרטס" ולהחזיר אותה לעונה עשירית.

ב-2 בספטמבר 2015, נמסר מ"וראייטי" כי ערוץ ניקלודיאון עשוי "לבקש להתנסות באתחול גרסאות קלאסיות" שבין היתר יכללו את "ראגרטס". למחרת, "אינדפנדנט" הודיע כי "'ראגרטס' עשויה לחזור למסכים שלנו בקרוב". ביולי 2016, נחשף כי בניקלודיאון ניהלו משא ומתן עם חברת ההפקה "Klasky Csupo" והיוצר פול ז'רמן על אתחול פוטנציאלי לסדרה.

ב-4 באוגוסט 2016, ארלין קלסקי הצהירה כי תהיה מוכנה לעבוד על אתחול מחודש לסדרה, יחד עם היוצרים השותפים גאבור קסופו ופול ז'רמן. באוקטובר 2016, הצהיר סגן נשיא בכיר בניקולודיאון בתגובה לשאלת מעריצים כי "ראגראס" היא אחת מבין הסדרות שבדינן מתנהלים משא ומתן עבור הפקת אתחול עבורן.

ב-16 ביולי 2018 הוכרז כי ניקלודיאון הזמינה רשמית את האתחול המחודש, שעונתה הראשונה תכלול 26 פרקים ותופק על ידי קלסקי, צ'סופו וז'רמן. עוד הוכרז כי סרטי פרמאונט הזמינו סרט שיבוסס על הזיכיון וישלב בין לייב אקשן להנפשה ועתיד לצאת לאקרנים ב-29 בינואר 2021. במקור, הסרט התעתד לעלות לאקרנים ב-13 בנובמבר 2020. אך ב-12 בנובמבר 2019, נודע שהסרט הוסר מלוח הזמנים של פרמאונט.

שידור

פרקים

עונה 1

עונה 2

קצרים

הפצה 
ב-14 במאי 2020, הוכרז שהאתחול המחודש יעלה לשידור רק בשנת 2021.

ב-24 בפברואר 2021, הוכרז כי האתחול המחודש יעלה לשידור בשירות הזמדת המדיה "פרמאונט+" במהלך אביב 2021, יחד עם סרטון קצר שהציג את המראה המחודש של הדמויות, שהועלה לפלטפורמות המדיה החברתיות.

ב-3 במאי 2021, דווח שהסדרה תעלה לשידור ב-27 במאי 2021.

קישורים חיצוניים

הערות שוליים

סדרות הנפשה אמריקאיות
סדרות הנפשה ממוחשבת
סדרות טלוויזיה אמריקאיות שעלו לשידור בשנות ה-2020
פרמאונט+: תוכניות וסדרות
ניקלודיאון: תוכניות וסדרות
ראגרטס